Постол (округ)

Постол или Пела () — округ во централниот дел на Егејска Македонија, денес во Грција. Наречена е по градот Постол, кој на грчки го носи името на стариот град Пела — престолнината на Древна Македонија и родно место на Александар Македонски., согласно грчката политика на присвојување на древната историја на Македонија. Главен град на округот е Воден, со население од 19.036 жители (2011), а најголем град и стопански центар е Пазар (Ениџе Бардар) со население од 29.789 жители. Други поважни места се гратчињата Пласничево, С’ботско и Вртикоп.

Во овој округ живеат голем број Македонци, особено во Воденско и Мегленско.

Опис
мини|Статуа на Александар Македонски во Постол.
мини|Саат-кула во Пазар.

Округот зафаќа површина од , од кој голем дел е под обработливо земјиште, шуми и пасишта. Околни планини се Ниџе (2.524 м), Каракамен (2.027 м), mount Пајак (1.458 м), Кожуф (2.182 м) и Пиново (2.154 м). Најголеми рамници се оние на Пожарско на север и големата рамница на Пазар во југоисточниот дел од округот. Од особен интерес се природната средина и екосистемите како оние на Островското Езеро и реките Колудеј, Вода). Округот е богат со надземни и подземни води и има археолошки наоѓалишта од големо значење кои привлекуваат многу посетители.

 Општини 
Според законот „Каликратис“ од 2011 г., округот се дели на четири општини. Истата година, утврдено е дека вкупното население брои 139.680 жители. Општините (бројчено означени на картата горе) се следниве:

 Воден (Едеса) (1)
 Меглен (Алмопија) (2)
 Постол (Пела) (3)
 Вртикоп (Скидра) (4)

Географија
Позначајни планини во околината се Каракамен на југ, Ниџе на северозапад и Пајак на североисток. Најјужниот дел од округот е рамничарски, и во древноста бил поврзан како голем залив со Егејското Море и затоа лежи на надморска височина не поголема од 5 до 10 м. Административно, округот Постол се граничи со окрузите Кукуш на североисток, Солун на исток, Иматија на југ, Кожани југозапад, со Островското Езеро на запад и со округот Лерин на запад. На север се граничи со Република Македонија (општините Кавадарци, Гевгелија и Новаци).

 Демографија 
Бидејќи нема официјален попис за тоа колку Македонци живеат во овој округ, кога ќе споредиме некои историски податоци и денешни статистики, се доаѓа до одредена проценка. Така, во овој округ Македонците живеат во околу 78 населени места и сочинуваат околу 35% од вкупното население, па според последниот попис тоа се приближно 50.000 Македонци.

Стопанство
Јужниот дел на округот има бројни овоштарници, но денес производството и услужните дејности чинат 70% од стопанската активност.

 Поврзано 
 Список на села во Воден
 Список на села во Ениџе Вардар
 Список на села во Меглен

 Наводи 

 Надворешни врски 
Портал на округот Постол 


Категорија:Окрузи во Грција